KÄRÄJÄOIKEUSTUOMARIT r.y.				LAUSUNTO

11.2.2005

Viite: Oikeusministeriön lausuntopyyntö 29.12.2004

Käräjäoikeustuomarit r.y. haluaa kunnioittaen esittää lausuntonaan 		jäädyttämistyöryhmän mietinnöstä (työryhmämietintö 2004:18) seuraavaa:

EU:n puitepäätös velvoittaa  Suomea luomaan järjestelmän jäädytyspäätösten täytäntöönpanoa varten. Yhdistyksellä ei ole huomautettavaa työryhmän ehdottamasta järjestelmästä jäädyttämisasioiden käsittelyssä. Valittu syyttäjän toimivaltaan perustuva järjestelmä on toimivampi kuin työryhmän mietintöön liitetyn eriävän mielipiteen mukainen järjestelmä, jossa saapuvat jäädyttämispyynnöt käsittelisi hukkaamiskieltoa ja vakuustakavarikkoa koskevissa asioissa käräjäoikeus. Eriävän mielipiteen mukainen järjestelmä edellyttäisi muun muassa erityistä päivystysjärjestelmää käräjäoikeuksiin, koska jäädyttämisasiat on keskitetty neljään käräjäoikeuteen. Tavallinen hovioikeuspiirin yhteinen viikonloppupäivystäjä ei siis välttämättä ole niihin perehtynyt.

Näillä perusteilla yhdistys kannattaa mietinnössä ehdotettua järjestelmää.

Asiaa on käsitelty yhdistyksen hallituksen lausuntovaliokunnassa.

Käräjäoikeustuomarit r.y.

Puheenjohtaja,			Jyrki Kiviniemi
käräjätuomari

Hallituksen jäsen,			Hannu Lindgren 
käräjätuomari